Diari Oficial de la Generalitat Valenciana


Sumari del DOGV 3568, del 25-08-1999 (1999/7525)

Informació pública de l'aprovació dels padrons cobratoris de 1999. Obertura i durada del període voluntari de cobrança del recurs cameral permanent. Notificació personalitzada als electors en els terminis i termes corresponents.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3568

Data del DOGV
:   25-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7525


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació dels padrons cobratoris de 1999. Obertura i durada del període voluntari de cobrança del recurs cameral permanent. Notificació personalitzada als electors en els terminis i termes corresponents. [1999/Q7525]
  
De conformitat amb el que estableix l'article 39 del Reglament General de les Cambres Oficials de Comerç, Indústria i Navegació d'Espanya, aprovat pel Decret 1.291/1974, de 2 de maig, i l'article 64 del Reglament de Règim Interior d'aquesta Cambra Oficial de Comerç, Indústria i Navegació de Castelló, es fa saber als electors que el comité executiu, en la sessió del dia 14 de gener de 1998, va aprovar el padró cobratori, així com les liquidacions de les quotes del recurs cameral permanent referides a l'impost sobre activitats econòmiques, corresponent a 1998; i en la sessió del dia 8 de juliol de 1999, va aprovar el padró cobratori, així com les liquidacions de les quotes del recurs cameral permanent referides a l'impost de la renda de les persones físiques, corresponent a 1997; al mateix temps va aprovar que a partir del dia 1 de setembre de 1999 comença el període voluntari de cobrança de les quotes del recurs cameral permanent trameses en les quanties, formes i termes que estableixen els articles 12, 13 i 14, i les disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997, pel que fa a l'impost sobre activitats econòmiques, impost sobre la renda de les persones físiques i impost de societats pagats pels contribuents que han exercit activitats a la demarcació d'aquesta corporació, és a dir, la província de Castelló.
  
A més, per tal de facilitar el pagament de les quotes indicades en període voluntari, la Cambra Oficial de Comerç, Indústria i Navegació de Castelló notificarà individualment a cada un dels electors les liquidacions girades per cada concepte del recurs cameral permanent. Amb aquesta finalitat trametrà la notificació rebut en què constaran les dades d'identificació del deute, així com el termini de pagament en període voluntari i les entitats financeres on pot fer-se l'ingrés; a més s'hi indicarà la normativa legal en què es basa la quota girada i els recursos que poden ser interposats en cas de disconformitat.
  
Una vegada acabat el període de pagament voluntari en la data que corresponga, d'acord amb les notificacions individuals trameses, les quotes pel recurs cameral permanent no satisfetes seran exigides per la via administrativa de constrenyiment a través de l'Agència Estatal d'Administració Tributària, amb la imposició dels recàrrecs, interessos i les costes pertinents. Tot això de conformitat amb l'esmentada Llei 3/1993, de 22 de març, i la Resolució de 19 d'octubre de 1993 (Boletín Oficial del Estado, de 10 de novembre) que publica el conveni del dia 1 d'octubre de 1993 de prestació de serveis de la mencionada Agència Estatal d'Administració Tributària sobre recaptació en via executiva dels ingressos de dret públic propis de les cambres.